ᱱᱩᱫᱩᱨᱟᱢ ᱥᱚᱨᱮᱱ

ᱵᱤᱨ ᱪᱚᱠᱨᱚ ᱱᱟᱭᱮᱵ ᱥᱮᱵᱮᱫᱟᱨ ᱱᱩᱫᱩᱨᱟᱢ ᱥᱚᱨᱮᱱ ᱫᱚ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱮᱱ ᱡᱩᱱᱤᱭᱚᱨ ᱠᱚᱢᱤᱥᱚᱱᱰ ᱚᱯᱷᱤᱥᱟᱨ (ᱡᱮᱹᱥᱤᱹᱳ) ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱡᱤᱭᱟᱹᱛ ᱥᱤᱧᱚᱛ ᱨᱮᱭᱟᱜ ᱛᱮᱥᱟᱨ ᱢᱟᱨᱟᱝ ᱞᱟᱹᱰᱷᱟᱹᱭ-ᱚᱠᱛᱚ ᱢᱤᱞᱤᱴᱟᱨᱤ ᱥᱟᱡᱟᱣᱱᱟ ᱵᱤᱨ ᱪᱚᱠᱨᱚ ᱛᱮᱠᱚ ᱢᱟᱹᱱ ᱵᱮᱵᱷᱟᱨ ᱟᱠᱟᱫᱮᱭᱟ᱾ ᱩᱱᱤ ᱵᱤᱦᱟᱨ ᱨᱮᱡᱤᱢᱮᱱᱴ ᱨᱮᱭᱟᱜ ᱑᱖ᱟᱱ ᱵᱮᱴᱮᱞᱤᱭᱚᱱ ᱨᱮᱭ ᱥᱮᱵᱟ ᱟᱠᱟᱫᱟ᱾ ᱱᱩᱫᱩᱨᱟᱢ ᱥᱚᱨᱮᱱ ᱫᱚ ᱒᱐᱒᱐-᱒᱐᱒᱑ ᱥᱤᱧᱚᱛ-ᱪᱤᱱ ᱥᱤᱢᱟᱹ ᱜᱟᱞᱣᱟᱱ ᱵᱮᱰᱟ ᱨᱮ ᱦᱩᱭᱞᱮᱱ ᱒᱐᱒᱐-᱒᱐᱒᱑ ᱥᱤᱧᱚᱛ-ᱪᱤᱱ ᱦᱩᱰᱤᱝ ᱞᱟᱹᱰᱷᱟᱹᱭ ᱨᱮ ᱵᱚᱸᱜᱟ ᱛᱟᱞᱟ ᱟᱠᱟᱱ ᱒᱐ ᱥᱤᱯᱟᱹᱦᱤ ᱢᱩᱸᱫᱽ ᱨᱮᱭ ᱥᱮᱞᱮᱫ ᱛᱟᱦᱮᱸ ᱠᱟᱱᱟ᱾

ᱡᱤᱭᱚᱱ
ᱱᱩᱫᱩᱨᱟᱢ ᱥᱚᱨᱮᱱ ᱫᱚ ᱒ ᱮᱯᱨᱤᱞ ᱑᱙᱗᱗ ᱥᱮᱨᱢᱟ, ᱳᱰᱤᱥᱟ ᱨᱮᱭᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱵᱟᱲᱟᱪᱟᱢᱯᱟᱣᱲᱟ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱢᱤᱫ ᱯᱷᱩᱴᱵᱚᱞ (ᱪᱤᱸᱰᱩ) ᱟᱨ ᱦᱚᱠᱤ ᱠᱷᱮᱞᱚᱸᱰᱤᱭᱟᱹ ᱥᱟᱶ ᱥᱟᱶᱛᱮ ᱢᱤᱫ ᱠᱨᱚᱥ-ᱠᱟᱱᱴᱨᱤ ᱨᱟᱱᱟᱨ ᱦᱚᱸᱭ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱑᱕ ᱡᱩᱱ, ᱒᱐᱒᱐ ᱨᱮ ᱵᱟᱹᱭᱨᱤ ᱥᱟᱶ ᱛᱟᱯᱟᱢ ᱚᱠᱛᱚ ᱢᱤᱫ ᱠᱚᱞᱚᱢ ᱨᱮᱭᱟᱜ ᱮ ᱟᱹᱭᱩᱨᱮᱫ ᱛᱟᱦᱮᱸᱱᱟ᱾ ᱛᱟᱯᱟᱢ ᱚᱠᱛᱚ ᱥᱟᱢᱟᱝ ᱨᱮ ᱛᱟᱦᱮᱸ ᱠᱟᱛᱮ ᱩᱱᱤᱭᱟᱜ ᱟᱹᱭᱩᱨ ᱫᱟᱲᱮ ᱧᱮᱞ ᱛᱮ ᱵᱟᱹᱭᱨᱤ ᱫᱚ ᱩᱱᱤ ᱢᱤᱫ ᱦᱩᱢᱠᱤ ᱞᱮᱠᱟᱛᱮ ᱠᱚ ᱟᱴᱠᱟᱨ ᱞᱮᱫᱮᱭᱟ᱾ ᱒᱐᱒᱐ ᱨᱮᱭᱟᱜ ᱥᱤᱧᱚᱛ-ᱪᱤᱱ ᱦᱩᱰᱤᱝ ᱞᱟᱹᱰᱷᱟᱹᱭ ᱚᱠᱛᱚ ᱩᱱᱤ ᱫᱚ ᱜᱟᱞᱣᱟᱱ ᱵᱮᱰᱟ ᱨᱮᱭ ᱵᱚᱸᱜᱟ ᱛᱟᱞᱟ ᱞᱮᱱᱟ᱾ ᱛᱟᱭᱚᱢ ᱛᱮ, ᱫᱤᱥᱚᱢ ᱞᱟᱹᱜᱤᱫ ᱟᱡᱟᱜ ᱫᱤᱞ ᱟᱨ ᱵᱤᱨ ᱠᱟᱹᱢᱤ ᱠᱷᱟᱹᱛᱤᱨ ᱵᱤᱨ ᱪᱚᱠᱨᱚ ᱢᱟᱹᱱ ᱛᱮᱠᱚ ᱢᱟᱹᱱ ᱵᱮᱵᱷᱟᱨ ᱟᱠᱟᱫᱮᱭᱟ᱾

ᱥᱟᱹᱠᱷᱟᱹᱭᱟᱹᱛ

ᱛᱷᱚᱠ: ᱥᱟᱱᱛᱟᱲ
ᱛᱷᱚᱠ: ᱵᱤᱨ ᱪᱚᱠᱨᱚ
ᱛᱷᱚᱠ: ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱ ᱦᱚᱲ
ᱛᱷᱚᱠ: ᱥᱤᱧᱚᱛᱤᱭᱟᱹ ᱯᱷᱟᱹᱫᱽ